open-index/open-wikipedia-markdown huggingface dataset:
சுரேசு சந்திர மிசுரா

**சுரேசு சந்திர மிசுரா**  (Suresh Chandra Mishra) இந்தியாவைச் சேர்ந்த ஓர் அரசியல்வாதியாவார். 1903 ஆம் ஆண்டில் இவர் பிறந்தார். பண்டிட் சுரேசு சந்திர மிசுரா என்றும் அழைக்கப்படுகிறார்,  சுதந்திர ஆர்வலருமான இவர் பீகாரில் உள்ள முங்கேர் தொகுதிக்கு 1952 முதல் 1957 வரை முதல் மக்களவை உறுப்பினராகப் பணியாற்றினார். 1920 ஆம் ஆண்டில், மகாத்மா காந்தியால் தொடங்கப்பட்ட ஒத்துழையாமை இயக்கத்தில் மிசுரா பங்கேற்றார், இந்த இயக்கம் நாட்டில் பிரித்தானிய ஆட்சியிலிருந்து முழு சுதந்திரம் பெறுவதை நோக்கமாகக் கொண்டதாகும்.

## ஆரம்ப கால வாழ்க்கை
மிசுரா முதலில் தொழிலில் ஒரு விவசாயியாவார். ஒரு சமூக சேவகராகவும் இயங்கினார்.  இந்தியில் பல வெளியீடுகளை எழுதியுள்ளார்.

## இறப்பு
மிசுரா 30 மார்ச் 1993 அன்று தனது 90 ஆவது வயதில் பீகாரில் உள்ள முங்கேரில் இறந்தார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:பீகார் அரசியல்வாதிகள்
பகுப்பு:இந்திய விடுதலைப் போராட்ட வீரர்கள்
பகுப்பு:1ஆவது மக்களவை உறுப்பினர்கள்
பகுப்பு:1993 இறப்புகள்
பகுப்பு:1903 பிறப்புகள்
விபூதிபுரா ஏரி

**விபூதிபுரா ஏரி** (*Vibhutipura Lake*) என்பது பெங்களூரு நகரின் தென்கிழக்கில் உள்ள இந்துஸ்தான் ஏரோநாட்டிக்ஸ் லிமிடெட்டின் புறநகர்ப் பகுதியில் உள்ள ஒரு ஏரியாகும். இந்த ஏரி பெல்லந்தூர்-வர்த்தூர் ஏரி தொடரின் ஒரு பகுதியாகும்.

## வரலாறு
விபூதிபுராவில் உள்ள ஒரு ஏரி போசாளப் பேரரசினால் (10-14 ஆம் நூற்றாண்டு) உருவாக்கப்பட்டது. 14ஆம் நூற்றாண்டைச் சேர்ந்த கல்வெட்டு இப்பகுதியில் ஒரு கிராமம் மற்றும் குளத்தை உருவாக்கியதை விவரிக்கிறது.

இந்த ஏரியை மாநில வனத்துறை பராமரித்து வந்தது. இதனுடைய நிர்வாகம் பெங்களூரு மேம்பாட்டு ஆணையத்திடமும் பின்னர் பெரிய பெங்களூரு மகாநகர பேரவையிடமும் ஒப்படைக்கப்பட்டது.

ஏரியில் கழிவுநீர் வரத்து, குப்பைக் கொட்டுதல் மற்றும் ஆக்கிரமிப்பு போன்றவற்றைத் தொடர்ந்து இப்பகுதி மக்கள் ஈடுபட்டுள்ளனர். இதன் விளைவாக ஏரியின் நிர்வாகத்திற்கு ஒரு ஜனரஞ்சக அணுகுமுறை ஏற்பட்டது. குடியிருப்பு சங்கங்கள் மற்றும் விபூதிபுரா கேரே மேம்பாட்டுச் சங்கம் ஏரியை மீட்டெடுப்பதற்காகப் பிரச்சாரம் செய்துள்ளன. மறுசீரமைப்பு நடவடிக்கைகளில் நடைபாதை அமைத்தல் மற்றும் வேலி அமைத்தல் ஆகியவை அடங்கும். பொழுதுபோக்கு பயன்பாடு அதிகரித்துள்ளது. ஏரியில் பருவகாலத்தில் நீர் நிரம்பியும் கோட்டைக் காலத்தில் வறண்டுவிடுகிறது. வறண்ட காலத்தின் போது, ஏரியின் படுகையில் மட்டைப்பந்து விளையாடுவதும் மேய்ச்சல் போன்ற அதிகாரப்பூர்வமற்ற நடவடிக்கைகளும் நடைபெறுகிறது. இது குறித்த செய்திகள் ஊடகங்களிலும் முன்னிலைப் படுத்தப்பட்டுள்ளன.

## 2023
ஏப்ரல் 2023-ல், ஏரியில் வசிக்கும் நீர் பதுமராகங்கள் சுத்தம் செய்யப்பட்டது. இது ஏரியின் புத்துணர்ச்சிக்கு வழிவகுத்தது. ஏரியில் தண்ணீர் நிரம்பியிருப்பது கண்கொள்ளாக் காட்சி. இது எவ்வளவு காலம் நீடிக்கும் என்பது தெளிவாகத் தெரியவில்லை. ஏனெனில், தற்போதும் ஏரியில் கழிவுநீர் கலக்கின்றது. ஆறு ஆண்டுகளுக்கு முன் திட்டமிடப்பட்ட கழிவுநீர் சுத்திகரிப்பு நிலையப் பணிகள் இன்னும் முடிக்கப்படாமல் நிலுவையில் உள்ளது. களை அகற்றும் போது உடைந்த நடைபாதை இன்னும் சீரமைக்கப்படவில்லை.

## ஆக்கிரமிப்பு
ஏரிப்பகுதியில் கட்டுமானப் பணிகள் நடைபெற்று வருவது மிகவும் கவலைக்குரியதாக உள்ளது. வேலி உடைக்கப்பட்டு, பைஞ்சுதை சுவர்கள் எழுப்பப்பட்டு வருகின்றது. 

## மேற்கோள்கள்

## மேலும் படிக்க

* 
* 
* 

பகுப்பு:Coordinates on Wikidata
பகுப்பு:கருநாடக நீர்த்தேக்கங்கள்
மஞ்சு பிரகாசு

**மஞ்சு பிரகாசு** (Manju Prakash) இந்தியாவைச் சேர்ந்த ஓர் அரசியல்வாதியாவார்.  இந்திய பொதுவுடைமைக் கட்சியைச் (மார்க்சியம்) சேர்ந்த  இவர் பக்சர் சட்ட மன்றத் தொகுதியில் 10 ஆண்டுகளுக்கும் மேலாக பீகார் சட்டமன்ற உறுப்பினராகப் பணியாற்றினார். 1990  மற்றும் 1995 ஆம் ஆண்டுகளில்  சட்டமன்றத்திற்குத் தேர்ந்தெடுக்கப்பட்டார். இவரின் கணவர் இராம்தியோ வர்மாவும் பிபூதிபூர்  சட்டமன்ற தொகுதியில் வெற்றி பெற்று பீகார் சட்டமன்ற உறுப்பினராகப் பணியாற்றினார். மஞ்சு பிரகாசு பீகார் மகளிர் ஆணையத்தின் தலைவராக பதவி வகித்துள்ளார். 2020 ஆண்டிற்குப் பின்னர் பொதுவுடைமைக் கட்சியின் மார்க்சியப் பிரிவிலிருந்து வெளியேறி  இந்தியப் பொதுவுடமைக் கட்சி (மார்க்சியம்-லெனினியம்) விடுதலை  கட்சியில் சேர்ந்தார். இவரின் தந்தை சோதி பிரகாசும் ஒரு  பொதுவுடைமை கட்சி உறுப்பினராவார். தலித் தலைவராக இருந்த அவர் உயர் சாதியனரான  இராய் இனத்தவரால்  கொல்லப்பட்டார்.

## தேர்தல் பதிவு
மஞ்சு பிரகாசு 1985, 1990, 1995, 2000, 2010   ஆம் ஆண்டுகளில் பொதுவுடைமைக் கட்சியை பிரதிநிதித்துவப்படுத்தியும் மற்றும் 2020 ஆம் ஆண்டில் தனித்து சுயேட்சையாகவும்  பிபூதிபூரில்  பீகார் சட்டமன்றத் தேர்தலில் பங்கேற்றார். 1990 மற்றும் 1995  ஆண்டுகளில் நடைபெற்ற தேர்தல்களில் வெற்றி பெற்றார்.

## மேற்கோள்கள்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:பீகார் அரசியல்வாதிகள்
பகுப்பு:பொதுவுடமைவாதிகள்
சுட்டன் லால் மீனா

**சுட்டன் லால் மீனா** (*Chhuttan Lal Meena*) (3 செப்டம்பர் 1920  - 8 மார்ச் 1989) இந்திய நாடாளுமன்ற உறுப்பினராவார். இவர் 1971 முதல் 1977 வரை இந்தியாவின் சவாய் மாதோபூர் தொகுதியை பிரதிநிதித்துவப்படுத்தினார். இந்திய நாடாளுமன்றத்திற்குத் தேர்ந்தெடுக்கப்படுவதற்கு முன்பு, மக்வா மற்றும் நாடோடி சட்டமன்றத் தொகுதிகளில் இருந்து இராசத்தான் சட்டப் பேரவை உறுப்பினராக இருந்தார். 1938 முதல் 1951 வரை இந்திய ராணுவத்தில் பணியாற்றினார். இவர் இந்திய சுதந்திர போராட்ட வீரர் கும்பா ராம் ஆர்யாவுடன் இணைந்து பணியாற்றினார்.  

## சான்றுகள்

பகுப்பு:1989 இறப்புகள்
பகுப்பு:1920 பிறப்புகள்
பகுப்பு:இராஜஸ்தான் வரலாறு
பகுப்பு:இந்திய தேசிய காங்கிரஸ் அரசியல்வாதிகள்
மனித-வனவிலங்கு மோதல்

**மனித-வனவிலங்கு மோதல்** ( **HWC** ) என்பது மனிதர்களுக்கும் காட்டு விலங்குகளுக்கும் இடையிலான எதிர்மறையான தொடர்புகளைக் குறிக்கிறது, ஒருபுறம் மக்களுக்கும் அவற்றின் வளங்களுக்கும் விரும்பத்தகாத விளைவுகள், மறுபுறம் வனவிலங்குகள் மற்றும் அவற்றின் வாழ்விடங்கள். மனிதனுக்கும் வனவிலங்குகளுக்கும் இடையிலான இயற்கை வளங்களுக்கான போட்டியால் ஏற்படும் HWC, மனித உணவுப் பாதுகாப்பு மற்றும் மனிதர்கள் மற்றும் விலங்குகளின் நல்வாழ்வை பாதிக்கிறது. பல பிராந்தியங்களில், இந்த மோதல்களின் எண்ணிக்கை சமீப காலமாக அதிகரித்துள்ளது  பல தசாப்தங்களாக மனித மக்கள்தொகை வளர்ச்சி மற்றும் நில பயன்பாட்டின் மாற்றம் ஆகியவற்றின் விளைவாக.

HWC ஆனது நகர்ப்புற மற்றும் கிராமப்புற நிலப்பரப்புகளில் நிலையான வளர்ச்சி, உணவுப் பாதுகாப்பு மற்றும் பாதுகாப்பிற்கு ஒரு தீவிர உலகளாவிய அச்சுறுத்தலாக உள்ளது. பொதுவாக, HWC இன் விளைவுகள் பின்வருமாறு: பயிர் அழிவு, விவசாய உற்பத்தித்திறன் குறைதல், மேய்ச்சல் நிலங்கள் மற்றும் நீர் வழங்கலுக்கான போட்டி, கால்நடைகள் வேட்டையாடுதல், மனிதர்களுக்கு காயம் மற்றும் இறப்பு, உள்கட்டமைப்புக்கு சேதம் மற்றும் வனவிலங்குகள் மற்றும் கால்நடைகளிடையே நோய் பரவும் அபாயம் ஆகியவை அடங்கும். 

2020 ஆம் ஆண்டு நிலவரப்படி, மோதல் தணிப்பு உத்திகள் மரணக் கட்டுப்பாடு, இடமாற்றம், மக்கள்தொகை அளவு கட்டுப்பாடு மற்றும் அழிந்துவரும் உயிரினங்களைப் பாதுகாத்தல் ஆகியவற்றைப் பயன்படுத்தின. சமீபகால நிர்வாகம் இப்போது மோதல்களைத் தீர்ப்பதற்கு ஒரு இடைநிலை அணுகுமுறைகளைப் பயன்படுத்துகிறது. மோதல்களைக் குறைப்பதற்கு அறிவியல் ஆராய்ச்சி, சமூகவியல் ஆய்வுகள் மற்றும் கலைகளைப் பயன்படுத்துதல் ஆகியவை இதில் அடங்கும். மனித-வனவிலங்கு மோதல் மக்கள் மற்றும் விலங்குகள் மீது நேரடி மற்றும் மறைமுக விளைவுகளை ஏற்படுத்துவதால், பல்லுயிர் மற்றும் பாதுகாக்கப்பட்ட பகுதிகளின் மேலாண்மைக்கு அதன் தணிப்பு ஒரு முக்கிய முன்னுரிமையாகும். மனித-வனவிலங்கு மோதல்களைத் தீர்ப்பதற்கும், சகவாழ்வை வளர்ப்பதற்கும் அடிப்படையான சமூக, கலாச்சார மற்றும் பொருளாதார சூழல்களை கணக்கில் எடுத்துக் கொள்ளும் நன்கு அறியப்பட்ட, முழுமையான மற்றும் கூட்டுச் செயல்முறைகள் தேவை.  

2023 ஆம் ஆண்டில், IUCN SSC மனித-வனவிலங்கு மோதல் மற்றும் சகவாழ்வு நிபுணர் குழுவானது   பற்றிய IUCN SSC வழிகாட்டுதல்களை வெளியிட்டது, இது நல்ல நடைமுறைக்கான அடித்தளங்கள் மற்றும் கொள்கைகளை வழங்குவதை நோக்கமாகக் கொண்டது. மோதல்கள் மற்றும் வனவிலங்குகளுடன் சகவாழ்வை செயல்படுத்துகிறது.

2013 ஆம் ஆண்டு வரை, பல நாடுகள் தேசியக் கொள்கைகள் மற்றும் வனவிலங்கு மேலாண்மை, மேம்பாடு மற்றும் வறுமை ஒழிப்புக்கான உத்திகளில் மனித-வனவிலங்கு மோதலை வெளிப்படையாக சேர்க்கத் தொடங்கியுள்ளன. தேசிய அளவில், வனம், வனவிலங்கு, விவசாயம், கால்நடைகள் மற்றும் பிற தொடர்புடைய துறைகளுக்கு இடையிலான ஒத்துழைப்பு முக்கியமானது.
மூல் சந்த் மீனா

**மூல் சந்த் மீனா** (*Mool Chand Meena*) ஒரு இந்திய அரசியல்வாதியும், முன்னாள் மாநிலங்களவை உறுப்பினரும் (1992-2006) ஆவார்.

## சொந்த வாழ்க்கை
14 பிப்ரவரி 1956 அன்று ராஜஸ்தானின் சவாய் மாதோபூர் மாவட்டத்தில் உள்ள ஜீவாலி கிராமத்தில் (கங்காபூர் நகரம்) பிறந்தார். இவருக்கு திருமணமாகி ஒரு மகன் மற்றும் இரண்டு மகள்கள் உள்ளனர். இவர் ராஜஸ்தான் பல்கலைக்கழகத்தில் முதுகலை மற்றும் சட்டம் பயின்றார்.

## அரசியல்
1970கள் மற்றும் 80களில் உள்ளூர் அரசியல் மற்றும் சமூக குழுக்களுக்கு பல நிர்வாக பதவிகளில் பணியாற்றினார்.  1992 இல், 2006 இல் இந்தியாவின் மாநிலங்களவைக்குத் தேர்ந்தெடுக்கப்பட்டார். இராஜஸ்தானி பல்கலைக்கழகங்கள் மற்றும் இராஜஸ்தானை சுற்றியுள்ள பல்வேறு இளைஞர் காங்கிரசு அமைப்புகளில் பணியாற்றினார். இராஜஸ்தானில் உள்ள மாநில சட்டப் பேரவைக்குத் தேர்ந்தெடுக்கப்பட்டார். பல்வேறு குழுக்களில் பணிபுரிந்தார், பின்னர் பிரதேச காங்கிரசு கட்சியின் துணைத் தலைவர் வரை உயர் பதவிகளில் 2003 வரை அங்கு பணியாற்றினார். 2003 இல் துணை தலைமைக் கொறடா ஆனார். 1998 ஆம் ஆண்டில், இவர் இந்திய தேசிய காங்கிரசுகட்சியின் செயலாளராகப் பொறுப்பேற்றார்.

## சான்றுகள்

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
ஜேம்ஸ் மீனா

**ஜேம்ஸ் மீனா** (*James Meena*) (பிறப்பு 1951) ஒரு அமெரிக்க நிகழ்ச்சி நடத்துனரும் ஆப்பெரா நிர்வாகியுமாவார். ஆப்பெராவின் பொது இயக்குநராகவும் முதன்மை நடத்துனராகவும் இருந்தார். 2000 ஆம் ஆண்டு முதல் வட கரோலினாவின் சார்லட்டில் உள்ள ஆப்பெரா கரோலினாவின் பொது இயக்குநராகவும் முதன்மை நடத்துனராகவும் இருந்து வருகிறார்.

## சான்றுகள்

## வெளி இணைப்புகள்
;Articles and interviews
*"Conversation with James Meena" from the February 2008 issue of *Charlotte Magazine*
*"Q & A With James Meena" from the October 2010 issue of *Charlotte Magazine*
*"Innovative Opera Carolina Presents ''Carmen''", North Carolina Arts Council, 2010
*"Interview with Maestro James Meena", Opera Lively, 2012
;Media
*Opera Carolina's ''Madama Butterfly'' interview and discussion broadcast on the program, Charlotte Talks (Radio WFAE), 11 January 2012
* Audio of James Meena conducting a concert of romantic songs and arias on worldofopera.org
* Video with James Meena talking about opera on operacarolina.org
* James Meena Interview  broadcast on News 14 Carolina

பகுப்பு:வாழும் மக்கள்
பகுப்பு:1951 பிறப்புகள்
பகுப்பு:கலைத் தொழில்களில் அமெரிக்கர்கள்
தாப்பே அருவி

**தாப்பே அருவி** (*Dabbe Falls-Sagara*) என்பது இந்தியாவின் கருநாடக மாநிலத்தில் சிமோகா மாவட்டத்தில் சாகரா வட்டத்தில் ஹோசகட்டே அருகே தாப்பே என்ற இடத்தில் அமைந்துள்ள ஒரு அருவி ஆகும். இந்த அருவியின் உயரம் 110 மீட்டர். சுமார் 10 கி.மீ. தொலைவில் உள்ள முப்பானே இயற்கை முகாமிலிருந்து ஒரு வழிகாட்டியை அழைத்துச் செல்லலாம்.

இது சாகர் முதல் பட்கல் வழித்தடத்தில் அமைந்துள்ளது (சாகரிலிருந்து 35 கி.மீ.). இதன் அருகிலுள்ள தொடருந்து நிலையம் தல்குப்பா ஆகும்.

## மேற்கோள்கள்

பகுப்பு:கர்நாடக அருவிகள்
பகுப்பு:Coordinates on Wikidata
பகுப்பு:சிவமொக்கா மாவட்டம்
ஹரிஷ் மீனா

**ஹரிஷ் சந்திர மீனா** (*Harish Chandra Meena*) இராஜஸ்தான் மாநிலத்தைச் சேர்ந்த ஒரு இந்திய அரசியல்வாதி ஆவார். இவர் பாரதிய ஜனதா கட்சியிலும்]] தற்போது (2020 வரை) இந்திய தேசிய காங்கிரசு கட்சியுடனும்]] தொடர்புடையவர். இராஜஸ்தானின் தௌசா தொகுதியிலிருந்து 16வது மக்களவைக்கு உறுப்பினராகத் தேர்ந்தெடுக்கப்பட்டார்.  ஓய்வு பெற்ற இந்தியக் காவல் பணி அதிகாரியும், முன்னாள் காவல்துறையின் தலைமை இயக்குனருமாவார்.  இவர் மார்ச் 2009 முதல் டிசம்பர் 2013 வரை இராஜஸ்தானின் காவல்துறையின் தலைமை இயக்குநாக பணியாற்றினார். 1996 ஆம் ஆண்டு இந்திய காவல் பதக்கம் மற்றும் 2002 ஆம் ஆண்டு குடியரசுத் தலைவர் பதக்கமும் இவருக்கு வழங்கப்பட்டுள்ளது.

## சான்றுகள்

## வெளி இணைப்புகள்
* Harish Meena Website
* Dausa MP Harish Meena inspecting government schools
* Ex-DGP Harish Meena proves he's fit for politics
* Solar clean energy at Rajourgarh

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
ரமேஷ் சந்த் மீனா

**ரமேஷ் சந்த் மீனா** (Ramesh Chand Meena) (பிறப்பு: ஜனவரி 15, 1963) ஒரு இந்திய அரசியல்வாதியும் இராஜஸ்தானின் பஞ்சாயத்து ராஜ் மற்றும் ஊரக வளர்ச்சி அரசாங்கத்தின் அமைச்சரும் ஆவார். இவர் இராஜஸ்தானின் 13, 14 மற்றும் 15 வது சட்டப் பேரவையில் உறுப்பினராகவும் பணியாற்றியுள்ளார். தற்போது இந்திய தேசிய காங்கிரசு கட்சியில் உறுப்பினராக சபோத்ரா சட்டமன்றத் தொகுதியை பிரதிநிதித்துவப்படுத்துகிறார்.

பாரதிய ஜனதா கட்சி வேட்பாளர் கோல்மா தேவி மீனாவை 14,104 (8.26%) வாக்குகள் வித்தியாசத்தில் தோற்கடித்து சபோத்ரா சட்டமன்ற உறுப்பினராக மூன்றாவது முறையாகத் தொடர்ந்து தேர்ந்தெடுக்கப்பட்டார்.

டிசம்பர் 2018 இல், அசோக் கெலட்டின்அமைச்சகத்தில் உணவு மற்றும் பொது விநியோகம் மற்றும் நுகர்வோர் விவகாரங்கள் துறை அமைச்சராக நியமிக்கப்பட்டார்.

## சான்றுகள்

பகுப்பு:வாழும் மக்கள்
பகுப்பு:1963 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
திலீப்பு வர்மா

**திலீப்பு வர்மா** (*Dilip Varma*)  இந்தியாவின் பீகாரைச் சேர்ந்த ஓர் அரசியல்வாதியாவார்.  சிக்டா தொகுதியிலிருந்து பீகார் சட்டமன்றத்திற்காக  5 முறை தேர்ந்தெடுக்கப்பட்டார்.  சுயேச்சையாகவும், பாரதிய சனதா கட்சி வேட்பாளராகவும், சமாச்வாதி கட்சி வேட்பாளராகவும், காங்கிரசு கட்சி  வேட்பாளர் மற்றும் கம்பரன் விகாசு கட்சி வேட்பாளர் என  சிக்தாவை  இவர் பிரதிநிதித்துவப்படுத்தினார்.

## அரசியல் வாழ்க்கை
வர்மா 1991 ஆம் ஆண்டு பீகாரில் உள்ள சிக்டா இடைத்தேர்தலில் சுயேட்சை வேட்பாளராகப் போட்டியிட்டு வெற்றி பெற்றார். மீண்டும் 1995  ஆம் ஆண்டில் பீகார் சட்டமன்றத் தேர்தலிலும், 2000 மற்றும் பிப்ரவரி 2005 தேர்தல்களிலும் போட்டியிட்டு வெற்றி பெற்றார். அடுத்தடுத்த தேர்தல்களில் தொடர்ந்து போட்டியிட்டு இவர் தேர்ந்தெடுக்கப்பட்டார். இவர் சட்டமன்ற உறுப்பினராக இருந்த காலத்தில் இவரது கட்சி விசுவாசம் மாறுபட்டது. ஆனாலும்  வர்மா பல்வேறு கட்சிகளின் வேட்பாளராக நின்று போட்டியிட்டு மீண்டும் தேர்தலில் வெற்றி பெற்றார்.  2005 ஆம் ஆண்டு அக்டோபர் மாதத்தில் நடைபெற்ற தேர்தலில் தோல்வியடைந்தார். 2010 பீகார் சட்டமன்றத் தேர்தலில் சுயேச்சை வேட்பாளராகப் போட்டியிட்டு மீண்டும்  வெற்றி பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:பீகார் அரசியல்வாதிகள்
அந்தோணி முர்மு

**அந்தோணி முர்மு** (*Anthony Murmu*) இந்தியாவைச் சேர்ந்த ஓர் அரசியல்வாதியாவார். சனதா கட்சியின் உறுப்பினராக பீகார் மாநிலம் இராச்மகால் தொகுதியில் போட்டியிட்டு  மக்களவைக்கு தேர்ந்தெடுக்கப்பட்டார். முர்மு ஓர் இயேசு சபை பாதிரியாராக இருந்தார். சந்தால் பழங்குடியினரின் உரிமைகளுக்காகப் போராடினார்.

1985 ஆம் ஆண்டு ஏப்ரல் மாதம் 19 ஆம் தேதியன்று இல் பாஞ்சியில் நடந்த படுகொலையில் 14 சந்தால்களுடன் சேர்த்து அந்தோணி முர்முவும் கொல்லப்பட்டார்.

## மேற்கோள்கள்

## புற இணைப்புகள்
*Official biographical sketch in Parliament of India website

பகுப்பு:1935 பிறப்புகள்
பகுப்பு:1985 இறப்புகள்
பகுப்பு:பீகார் அரசியல்வாதிகள்
பகுப்பு:நாடாளுமன்ற மக்களவை உறுப்பினர்கள்
பகுப்பு:சந்தாலிகள்
பகுப்பு:பட்டியல் பழங்குடி நபர்கள்
ரேணுகா சாகரா

**ரேணுகா சாகரா** (*Renuka Sagara*) என்பது **மலபிரபா நீர்த்தேக்கம்** மற்றும் **நவிலுதீர்த்த நீர்த்தேக்கம்** என்றும் அழைக்கப்படுகிறது. இது கிருஷ்ணா ஆற்றுப் படுகையில் மலப்பிரபா ஆற்றின் குறுக்கே கட்டப்பட்ட அணை மற்றும் தடுப்பணை நீர்த்தேக்கம் ஆகும். இது இந்தியாவின் வட கர்நாடகாவில் உள்ள பெல்காம் மாவட்டத்தில் சவடத்தி வட்டத்திலுள்ள நவிலதீர்த்த கிராமத்தில் அமைந்துள்ளது. இந்த அணை 43.13 மீட்டர் உயரமும் 4 செங்குத்து முகடு கதவுகளையும் கொண்டுள்ளது. இது 54.97 சதுர கிலோமீட்டர் பரப்பளவில் நீர்க்கொள்ளவினைக் கொண்ட பெரிய நீர்த்தேக்கத்தையும், 37.73 ஆயிரம் மில்லியன் கன அடி சேமிப்புத் திறனையும் கொண்டுள்ளது. இது மண் மற்றும் கொத்து அணையாகும். இது 540,000 ஏக்கருக்கும் அதிகமான நீர்ப்பாசனத் தேவைகளையும், நீர் மின் உற்பத்தியையும் பூர்த்தி செய்கிறது.

## மேலும் பார்க்கவும்
 

* கர்நாடகாவில் உள்ள அணைகள் மற்றும் நீர்த்தேக்கங்களின் பட்டியல்

## மேற்கோள்கள்

பகுப்பு:கருநாடக நீர்த்தேக்கங்கள்
பகுப்பு:கர்நாடக அணைகள்
சூரியச் சுற்றுகலன்

**சூரியச் சுற்றுகலன்** *(Solar Orbiter)* (**SolO**)  ஒரு சூரிய நோக்கீட்டு ஆய்கலமாகும்.. இது நாசாவாலும் எசாவாலும் கூட்டுப் பங்களிப்பால் உருவாக்கப்ப்பட்டது.  சூரியச் சுற்றுகலன் , அக எல்லியக்கோளத்தின் விரிவான அளவீடுகளையும்   பிறந்தநிலைச் சூரியக் காற்றின்  அளவீடுகளையும் பெறவும்,  சூரிய முனைப்பகுதியில் நெருக்கமான நோக்கீடுகளைச் ( இவற்றைப் புவியில்ளைருந்து எடுப்பது மிகவும் அரியதாகும்) செய்யவும் வடிவமைக்கப்பட்டுள்ளதுh.  இந்த நோக்கீடுகள் சூரியன் எவ்வாறு எல்லியக்கோளத்தை உருவாக்கிக் கட்டுபடுத்துகிறது என்பதை ஆய முதன்மையானவை ஆகும்.. 

சூரியனை ஒரு  மையம் பிறழ்வு வட்டணையில் இருந்து சூரிய ஆரம் ≈60 அல்லது 0.284 வானியல் அலகுகள் (AU) வரை நெருக்கமாக நகர்ந்து  சோ எனும் இக்கலன் நோக்கீடுகள் செய்கிறது. இந்தப் பயணத்தின் போது வட்டணை சாய்வு சுமார் 24  பாகையாக உயர்த்தப்படும்.  எசா, நாசா பங்களிப்புகளைக் கணக்கிட்டு மொத்தத் திட்டப் பணி செலவு 1.5 பில்லியன் அமெரிக்க டாலர்கள் ஆகும்.

சோலோ 2020. பிப்ரவரி 10 அன்று  ஐக்கிய அமெரிக்கா, புளோரிடா, கனவெராலில் இருந்து  ஏவப்பட்டது.  இதன் இயல்புத் திட்டப் பணி 2026 ஆம் ஆண்டின் இறுதி வரை திட்டமிடப்பட்டுள்ளது. இது மேலும்2030 வரை நீட்டிக்கப்படலாம். 
## மேலும் காண்க
* ஆதித்தியா எல் 1
* சூரிய விண்வெளித் திட்டங்கள்
* பார்க்கர் சூரிய ஆய்கலம்
*  (ACE), ஏவப்பட்டது: 1997
* , ஏவப்பட்டது: 1995
* , *SDO*, ஏவப்பட்டது: 2010
* , ஏவப்ப்பட்டது: 2006
* , ஏவப்ப்பட்டது: 1998
* , ஏவப்பட்டது: 1994
* 
* *[[மெசெஞ்சர்]]*, செவ்வாய் சுற்றுகலன் (2011–2015)  சூரியக் கவசத்துடன் இயங்குகிறது.
* 

## மேற்கோள்கள்

## வெளி இணைப்புகள்

* New ESA Solar Orbiter homepage (from December 2020)
* Old ESA Solar Orbiter homepage (to December 2020)
* Special issue on "The Solar Orbiter Mission" in *[[Astronomy & Astrophysics]]*
* Solar Orbiter at eoPortal
* METIS instrument homepage
* Media Kit – overview of mission

பகுப்பு:விண்வெளி ஆய்வுத் திட்டங்கள்
பகுப்பு:சூரிய ஆய்வுத் திட்டங்கள்
பகுப்பு:நாசா திட்டங்கள்
பகுப்பு:எசா திட்டங்கள்
பகுப்பு:சூரியத் தொலைநோக்கிகள்
என். எஸ். நாணா

**என்.எஸ். நாணா** என்கிற **நாராயணன்** என்பவர் தமிழ் நாட்டைச் சேர்ந்த எழுத்தோவியர் மற்றும் வடிவமைப்பாளராவார். தமிழக அரசின் பாடநூல், அரசாணைகளில் பயன்படுத்தப்படும் எழுத்துருக்களை உருவாக்கியவர். 2021 ஆம் ஆண்டிற்கான தமிழ் நாடு முதலமைச்சர் கணினித் தமிழ் விருதினைப் பெற்றவராவார்.

## இளமைக் காலம்
இவர் 1960 ஆம் ஆண்டு டிசம்பர் 25 இல் புதுக்கோட்டை மாவட்டம் திருமயத்தை அடுத்த இராங்கியம் கிராமத்தில் சண்முகம், பார்வதி தம்பதியருக்கு மகனாகப் பிறந்தார். இராங்கியம் சிவகாமி அம்பாள் உயர்நிலையில் பள்ளிக்கல்வியும் பூலாங்குறிச்சி வ.செ.சிவ. அரசுக் கலைக்கல்லூரியில் வணிகவியலில் இளஞ்கலைக் கல்லூரிப்படிப்பையும் முடித்தார்.

## பணிக்காலம்
இந்தியா டுடே வார இதழாக வெளிவந்த தமிழ், தெலுங்கு, மலையாளம் பதிப்புகளின் தலைமை வடிவமைப்பாளராக 25 ஆண்டு காலம் பணியாற்றியவர். பாக்யா, வண்ணத்திரை, முத்தாரம், குங்குமம், மய்யம் உள்ளிட்ட இதழ்களில் பகுதிநேர வடிவமைப்பாளாராகப் பணிசெய்துள்ளார். கதை, கட்டுரைகளுக்காக விதவிதமான எழுத்துருக்களில் தலைப்புகளை வடிவமைத்து வந்துள்ளார்.

## கணினித்தமிழ்
இவர் எழுத்தாளர் சுஜாதா, கவியரசர் கண்ணதாசன் முதலியோரின் கையெழுத்துகளை எழுத்துருவாக மாற்றியவர். அறிஞர் அண்ணா, எம்.ஜி.ஆர், கலைஞர் மு. கருணாநிதி ஆகியோரின் கையெழுத்துகளை எழுத்துருவாக்கும் பணியில் ஈடுபட்டுவருகிறார். இவர் வடிவமைத்த 50 எழுத்துருக்கள் தமிழ் இணையக் கல்விக் கழகத்தின் மூலம் பொதுப்பயன்பாட்டில் வெளியிடப்பட்டுள்ளன. அதில் முல்லை, பாலை அரசு பாடநூல்களிலும், மருதம் எழுத்துரு அரசாணைகளிலும் பயன்படுத்தப்படுகின்றன. பழங்காலத் தமிழ் வட்டெழுத்தை ஒருங்குறி பயன்பாட்டுக்கு இணக்கமான எழுத்துருவாக  வடிவமைத்துள்ளார். இதன் காரணமாக 2021 ஆம் ஆண்டிற்கான தமிழ்நாடு அரசு, முதலமைச்சர் தமிழ்க் கணினி விருதினைப் பெற்றார். தமிழ் வளர்ச்சித்துறையுடன் இணைந்து ஒவ்வொரு மாவட்ட ஆட்சியர் அலுவலக அரசுப் பணியாளர்களுக்கும், கல்லூரி மாணவர்களுக்கும் கணினி மூலம் எளிய முறையில்  பிழையின்றி தமிழ் உள்ளீடு செய்வதற்கான பயிற்சிப்பட்டறைகளை நடத்திவருகிறார். புகைப்படக்கலையிலும் பல விருதுகள் பெற்றவர், கிட்டார் இசைக்கலைஞர்.

## மேற்கோள்கள்


பகுப்பு:தமிழ்க் கணிமையாளர்கள்
பகுப்பு:1960 பிறப்புகள்
இந்திய வெள்ளை மீன்கொத்தி

**இந்திய வெள்ளை மீன்கொத்தி** (அறிவியல் பெயர்: *Ceryle rudis leucomelanurus*) என்பது வெள்ளை மீன்கொத்தியின் துணை இனம் ஆகும். இது கிழக்கு ஆப்கானித்தான் இந்தியா வழியாக தெற்கு சீனா மற்றும் வடக்கு இந்தோசீனா வரை காணப்படுகிறது.

## விளக்கம்
இந்திய வெள்ளை மீன்கொத்தியானது மைனாவைவிடச் சற்றுப் பெரியது. சுமார் 2 செ.மீ. நீளம் இருக்கும். இதன் அலகு கறுப்பு நிறத்திலும், விழிப்படலம் ஆழ்ந்த பழுப்பு நிறத்திலும், கால்கள் கறுப்பு நிறத்திலும் இருக்கும். இதன் தலை, பிடரி, பக்கங்கள் ஆகியன கறுப்பாக வெள்ளைச் சிறு கோடுகளுடன் காட்சியளிக்கும். உடலின் மேற்பகுதி கருப்பாகப் பக்கங்களில்வெண் கோடுகளோடு காட்சியளிக்கும். உடலின் கீழ்ப்பகுதி வெண்மையாக இருக்கும். கழுத்தின் பக்கங்களில் வெண் கோடுகளுடனும் வயிற்றின் பக்கங்களில் வெள்ளைக் கறைகளுடனும் காணப்படும். மார்பில் அகன்ற கறுப்பு வளையம் காணப்படும். வயிற்றில் குறுகிய கருப்பு வளையம் இடம் பெற்றிருக்கும். வால் வெண்மையாக அகன்ற கறுப்புப் பட்டையுடன் இருக்கும்.      

பெண் பறவை தோற்றத்தில் ஆணை ஒத்தே இருக்கும் என்றாலும் அதன் மார்பில் தெளிவற்ற முறிந்த ஒரு கறுப்பு வளையம் மட்டுமே காணப்படும்.

## பரவலும் வாழிடமும்
இந்திய வெள்ளை மீன்கொத்தி கிழக்கு ஆப்கானித்தான் இந்தியா வழியாக தெற்கு சீனா மற்றும் வடக்கு இந்தோசீனா வரை காணப்படுகிறது. தென்னிந்தியா முழுவதும் கேரளம் நீங்கலாக நீர்வளம் மிக்கப் பகுதிகளில் காணப்படுகிறது. 

## நடத்தை
இந்திய வெள்ளை மீன்கொத்தியானது நீர் வளம் மிக்க பகுதிகளில் உள் நாட்டிலும் கடற்கரையினைச் சார்ந்தும் தனித்தோ, இணையாகவோ காணப்படுகிறது. இப்பறவை மீன் பிடிக்கும் முறை தனிச்சிறப்பானது. நீர்ப்பரப்பின் மேலே சுமார் 10 மீட்டர் உயரத்தில், இறக்கைகளை விரைவாக அடித்தபடி முன்னும் பின்னும் செல்லாமல் உலங்கு வானூர்தி போல அந்தரத்தில் ஒரே இடத்தில் இருந்தபடி நீர்ப்பரப்பை ஆராயும். அதற்காக வலை அசைத்தும் தலையை மேலும் கீழும் ஆட்டியும் தன் நிலையினைச் சரிசெய்து கொள்ளும். நீரில் மீன் தென்பட்டவுடன் இறக்கைகளை மடக்கிக் கொண்டு செங்குத்தாக நீரில் பாய்ந்து தன் நீண்ட அலகால் மீனைப் பிடித்துக் கொண்டு வெளியேறும். பெரும்பாலும் இப்பறவை தன் இலக்கில் இருந்து தவறுவதில்லை. அலகால் மீனைப் பிடித்த பிறகு ஒரு இடத்தில் அமர்ந்து மீனை விழுங்கும். இதன் முதன்மையான உசவாக தவளை, மீன் போன்றவை உள்ளன.      

நீர்ப் பரப்பின் மீது இடம் விட்டு இடம் பெயரும்போது சீரி..ர்...ச்சீர்...ர் என கத்தியபடி பறக்கும்.

## இனப்பெருக்கம்
இப்பறவைகள் அக்டோபர் முதல் ஏப்ரல் வரை இனப்பெருக்கம் செய்கின்றன. இவை கிணறு. ஏரி, ஆறு ஆகியவற்றின் கரைகளில் ஆழமாக வங்கு குடைந்து அதில் அறை அமைத்து முட்டையிடுகின்றன. ஆண் பெண் பறவைகள் என இரண்டும் இணைந்தே வாங்கு குடையும். இரு பறவைகள் இணைந்தே குஞ்சுகளைப் பராமரிக்கின்றன. நான்கு முதல் ஆறு வெண்மையான முட்டைகளை கூட்டில் பெண்பறவை இடுகின்றது.         

## மேற்கோள்கள்

பகுப்பு:மீன்கொத்திகள்
பகுப்பு:தென்னிந்தியப் பறவைகள்
விஜய் குமார் பட்டோடி

**விஜய் குமார் பட்டோடி** (*Vijay Kumar Patodi*) (12 மார்ச் 1945 - 21 திசம்பர் 1976) ஓா் இந்திய கணிதவியலாளர் ஆவார். இவர் வேற்றுமைப்பாட்டு வடிவக் கணிதம் மற்றும் இடவியல் தொடர்பான அடிப்படை பங்களிப்புகளை செய்தார். நீள்வட்ட இயக்கிகளுக்கான குறியீட்டு தேற்றத்தின் ஆதாரத்திற்கு வெப்பச் சமன்பாடு முறைகளைப் பயன்படுத்திய முதல் கணிதவியலாளராக இருந்தார். இவர், மும்பையிலுள்ள டாட்டா அடிப்படை ஆராய்ச்சி கழகத்தின் பேராசிரியராக இருந்தார்.

## கல்வி
பட்டோடி,  மத்தியப் பிரதேசத்தின் குணா அரசு உயர்நிலைப் பள்ளியின் மாணவராவாா். உஜ்ஜெயினில் உள் விக்ரம் பல்கலைக்கழகத்தில் இளங்கலை பட்டம் பெற்றார். வாரணாசி இந்து பல்கலைக்கழகத்திலிருந்து முதுகலைப் பட்டம் பெற்றார். மும்பை பல்கலைக்கழகத்தில் எம். எஸ். நரசிம்மன் மற்றும் எஸ். ரமணன் ஆகியோாின் மேற்பாா்வையில் தனது முனைவர் பட்டத்தை முடித்தாா்.

தனது முனைவர் பட்டத்திற்கான கட்டுரையிலிருந்து செய்தி இதழ்களுக்கு இரண்டு ஆய்வுக்கட்டுரைகளை சமா்ப்பித்து புகழ் பெற்றார்.

## ஆய்வுப் பணி
இவர், மேம்பட்ட கல்விக்கான நிறுவனத்தில் பணியாற்ற அழைக்கப்பட்டாா். அங்கு மைக்கேல் அதியா, இசதோர் சிங்கர் மற்றும் ராவ்ல் பாட் ஆகியோருடன் இணைந்து பணியாற்றினார். கூட்டுப் பணியின் விளைவாக அவர்கள் தொடர்ச்சியாக  "Spectral Asymmetry and Riemannian Geometry" (Math. Proc. Cambridge. Phil. Soc.) ஆய்வுக் கட்டுரைகளைச் சமா்ப்பித்தனா். அக்கட்டுரைகளில் η-மாறிலி வரையறுக்கப்பட்டுள்ளது. இந்த மாற்றமானது 1980 களில் இப்பிராந்தியத்தில் அடுத்தடுத்த முன்னேற்றங்களில் முக்கிய பங்கைக் கொண்டிருந்தது.

## இறப்பு
30 வயதில் டாட்டா அடிப்படை ஆராய்ச்சி கழகத்தில் முழு நேரப் பேராசிரியராக பதவி உயர்த்தப்பட்டார். எனினும் தனது 31 ஆவது வயதில் சிறுநீரக மாற்று அறுவை சிகிச்சைக்கு முந்தைய சிக்கல்கள் காரணமாக இறந்தார்.

## மேற்கோள்

## வெளி இணைப்புகள்
* 
* 
* Concise Biography

பகுப்பு:1945 பிறப்புகள்
பகுப்பு:1976 இறப்புகள்
பகுப்பு:இந்தியக் கணிதவியலாளர்கள்
பகுப்பு:மத்தியப் பிரதேச நபர்கள்
பாகிரோஜி பிங்களே

**பைரோன்ஜி பந்த் பிங்களே** (*Bhaironji Pant Pingale*) மராட்டியப் பேரரசர் முதலாம் சாகுஜியின் பேஷ்வா எனும் முதலமைச்சரும்,  முன்னாள் பேஷ்வா மோராபந்த் திரியம்பக் பிங்ளேயின் இளைய மகனும், முன்னாள் பேஷ்வா நீலகண்ட மொரேஷ்வர் பிங்களேயின் தம்பியும் ஆவார்.

1711ல் கடற்படைத் தலைவர் கனோஜி ஆங்கரே சதாரா மாவட்டத் தாக்குதலில், பாகிரோஜி பிங்களேவை போர்க் கைதியாக பிடித்துச் சென்றார். உடனே பேரரசர் முதலாம் சாகுஜி, பாலாஜி விஸ்வநாத்தை படைகளுடன் அனுப்பி,  பாகிரோஜி பிங்களேவை கனோஜி ஆங்கரேவிடம் பேசி விடுவித்தார். அதுமுதல் பாலாஜி விஸ்வநாத் வாரிசுகளுக்கு மராத்தியப் பேரரசில் பரம்பரை பேஷ்வா எனும் முதலமைச்சர் பதவி வழங்கப்பட்டது.

## மேற்கோள்கள்

பகுப்பு:மராட்டியப் பேரரசு
பகுப்பு:பேஷ்வாக்கள்
நீலகண்ட மொரேஷ்வர் பிங்களே

**நீலகண்ட மொரேஷ்வர் பிங்களே** (*Nilakanth Moreshvar Pingale*), மராத்தியப் பேரரசர் சம்பாஜி அவையில் இரண்டாவது பேஷ்வா எனும் முதலமைச்சராக இருந்தவர்.  இவர் முன்னாள் பேஷ்வா மோராபந்த் திரியம்பக் பிங்ளேயின் மகனும், பாகிரோஜி பிங்களேயின் அண்ணன் ஆவார். 1689ல் சத்ரபதி சம்பாஜியுடன் சேர்ந்து நீலகண்ட மொரேஷ்வர் பிங்களே கொல்லப்பட்டார். 
## மேற்கோள்கள்

பகுப்பு:மராட்டியப் பேரரசு
பகுப்பு:பேஷ்வாக்கள்
பகுப்பு:1689 இறப்புகள்
பகுப்பு:மராத்தியர்கள்
கேரள வெள்ளை மீன்கொத்தி

**கேரள வெள்ளை மீன்கொத்தி** (அறிவியல் பெயர்: *Ceryle rudis travancoreensis*) என்பது வெள்ளை மீன்கொத்தியின் துணை இனம் ஆகும். இது தென்மேற்கு இந்தியாவில் காணப்படுகிறது.

கேரள வெள்ளை மீன்கொத்தியானது பழக்க வழக்கங்கள் உள்ளிட்ட எல்லா வகையிலும் இந்திய வெள்ளை மீன்கொத்தியை ஒத்துள்ளது, என்றாலும் இதன் உடல் நிறம் சற்று கறுப்பாக இருக்கும். வெள்ளைக் கோடுகள் தடிப்பின்றிக் காணப்படும். இது பொதுவாக கேரளத்தில் காணப்படுகிறது.

## மேற்கோள்கள்

பகுப்பு:மீன்கொத்திகள்
பகுப்பு:தென்னிந்தியப் பறவைகள்
பரசுராம் பந்த் பிரதிநிதி

**பரசுராம் திரியம்பக் குல்கர்னி** (*'Parshuram Trimbak Kulkarni*) (பிறப்பு:1660 – இறப்பு:1718) இவரை பரசுராம் பந்த் பிரதிநிதி என்று அழைப்பர். மராத்தியப் பேரரசர்கள்  சத்திரபதி இராஜாராம் மற்றும் தாராபாய் ஆட்சிக் காலத்தில் பரசுராம் பந்த் பேஷ்வா மற்றும் பிரதிநிதி பதவிகளுடன் இருந்தார். 27 ஆண்டுகள் நடைபெற்ற முகலாய-மராத்தியப் போர்களால் பரசுராம் திரியக்பக் பந்த் பெரிதும் அறியப்படுகிறார். இவர் விசால்காட் மற்றும் அவுந்து இராஜ்ஜியங்களை நிறுவி அதன் ஆளுநராக இருந்தார்.

## மேற்கோள்கள்

## ஆதார நூல்கள்
* 
* 
* 

## மேலும் படிக்க
*‘Satarchya Pratinidhi Gharanyacha Itihas’ (Marathi) by Anant Narayan Bhagwat
*‘Marathi Riyasat Volume II’ (Marathi) by Govind Sakharam Sardesai
*‘Pant Pratinidhi Bakhar’ (Marathi)

பகுப்பு:மராட்டியப் பேரரசு
பகுப்பு:பேஷ்வாக்கள்
பகுப்பு:1660 பிறப்புகள்
பகுப்பு:1718 இறப்புகள்
தேவநாராயணன்

வலது|thumb| ஸ்ரீ தேவநாராயணன்
**தேவநாராயணன்** (*Devnarayan*) இந்தியாவின் இராஜஸ்தானைச் சேர்ந்த ஒரு நாட்டுப்புற தெய்வம். இவர் விஷ்ணுவின் அவதாரமாக, பெரும்பாலும் இராஜஸ்தான் மற்றும் வடமேற்கு மத்தியப் பிரதேசத்தில் வழிபடப்படுகிறார்.பாரம்பரியத்தின் படி, இவர் விக்ரம் நாட்காட்டி 968 (கி.பி.911) இல் இந்து நாட்காட்டியில் மாசி மாதத்தின் பிரகாசமான பாதி (சுக்ல சப்தமி) ஏழாவது நாளில் ஸ்ரீசவாய் போஜ் மற்றும் சாது மாதா ஆகியோருக்குப் பிறந்தார். ஒரு பார்வையின் படி வரலாற்று தேவநாராயணன் விக்ரம் நாட்காட்டியின் 10 ஆம் நூற்றாண்டைச் சேர்ந்தவர். மற்றொரு கருத்துப்படி, இவர் 1200-1400 (விக்ரம் நாட்காட்சி சகாப்தம்) இடையே வாழ்ந்தார். 

தேவநாராயணன் காவியம் என்பது இராஜஸ்தானின் மிக நீண்ட மற்றும் மிகவும் பிரபலமான மத வாய்வழி கதைகளில் ஒன்றாகும்.  தேவநாராயணன் காவியம் 'தற்காப்புக் காவியங்கள்' என்ற பிரிவின் கீழ் வகைப்படுத்தப்பட்டுள்ளது. 

## மேற்கோள்கள்

## வெளி இணைப்புகள்

*a website on Devnaryan Phad 
*Phad Paintings by Prakash Joshi 
*Nomadic Narratives
*Painted folklore and Folklore painters of India
பகுப்பு:இராஜஸ்தான் பண்பாடு
திப்பகொண்டனஹள்ளி நீர்த்தேக்கம்

**திப்பகொண்டனஹள்ளி நீர்த்தேக்கம்** (*Thippagondanahalli Reservoir*) டி. ஜி. ஹள்ளி அணை அல்லது **சாமராஜசாகர்** என்றும் அழைக்கப்படும் அணையானது இந்தியாவில் கருநாடக பெங்களூருக்கு மேற்கு 35 கி.மீ. தொலைவில் அமைந்துள்ளது. இது பெங்களூரு நீர் வழங்கல் மற்றும் கழிவுநீர் வாரியத்தால் மேற்கு பெங்களூருக்கான முக்கிய குடிநீர் ஆதாரமாகப் பயன்படுத்தப்படுகிறது. இந்த ஏரி மனிதனால் உருவாக்கப்பட்ட செயற்கை நீர்த்தேக்கமாகும். இது 1933 -ல் திறக்கப்பட்ட அணையைக் கட்டியதன் மூலம் உருவாக்கப்பட்டது. கட்டுமானப் பணிகளை மோ. விசுவேசுவரய்யா மேற்பார்வையிட்டார்.

## தண்ணீர் பஞ்சம்
2007 கோடையில், நீர்த்தேக்கப் பகுதியில் மழை இல்லாததால், நகரத்திற்குப் பயன்படுத்தப்படும் தண்ணீர் இல்லாமல் ஏரி கிட்டத்தட்ட வறண்டு போனது.

## பொழுதுபோக்கு பயன்பாடு
குறிப்பாகக் கோடைக் காலங்களில் திப்பகொண்டனஹல்லி பிரபலமான பொழுதுபோக்கு இடமாகும். இது மாகடிச் சாலையில் அமைந்துள்ளது. அர்காவதி கீழ்புறத்தில் மஞ்சனபெலேவில் மேலும் ஒரு அணை உள்ளது.

## மேலும் காண்க

* தொட்டா ஆலத மரா

## மேற்கோள்கள்



பகுப்பு:பெங்களூர் ஊரக மாவட்டத்தில் உள்ள இந்து கோயில்கள்
பகுப்பு:பெங்களூர் ஊரக மாவட்டத்தின் புவியியல்
பகுப்பு:கருநாடக நீர்த்தேக்கங்கள்
பகுப்பு:கர்நாடக அணைகள்
பகுப்பு:பெங்களூரில் உள்ள சுற்றுலாத் தலங்கள்
ஜேம்ஸ் டோட்

லெப்டினன்ட்-கர்னல் **ஜேம்ஸ் டோட்** (*James Tod*; 20 மார்ச் 1782&nbsp;– 18 நவம்பர் 1835) பிரித்தானிய கிழக்கிந்திய நிறுவனத்தின் அதிகாரியும் கீழைநாடுகளின் அறிஞர் ஆவார். இவர் தனது பணியில் கிடைத்த பங்கு மற்றும் தனது தொழில் ஆர்வங்களை ஒருங்கிணைத்து இந்தியாவின் வரலாறு மற்றும் புவியியல் பற்றிய தொடர் படைப்புகளை உருவாக்கினார். குறிப்பாக இராஜஸ்தானின் தற்போதைய மாநிலத்துடன் தொடர்புடைய இராஜபுதனம் என்று அழைக்கப்படும் பகுதி. டோட் இதை *ராஜஸ்'கான்* என்று குறிப்பிடுகிறார்.  

## பணிகள்
டோட், இலண்டனில் பிறந்து இசுக்கொட்லாந்தில் படித்தவர். இவர் கிழக்கிந்திய நிறுவனத்தில் இராணுவ அதிகாரியாக சேர்ந்தார். மேலும், வங்காள இராணுவத்தில் அதிகாரியாக 1799 இல் இந்தியாவிற்கு பயணம் செய்தார். இறுதியில் ஒரு சிந்தியாக்களின் அரசவையில் ஒரு தூதுவரின் துணைத் தலைவரானார். மூன்றாம் ஆங்கிலேய மராத்தியப் போருக்குப் பிறகு, டோட் உளவுப் பணியில் ஈடுபட்டிருந்தபோது, இராஜ்புதனத்தின் சில பகுதிகளுக்கு அரசியல் முகவராக நியமிக்கப்பட்டார். கிழக்கிந்திய நிறுவனத்தின் கட்டுப்பாட்டின் கீழ் உள்ள பிராந்தியத்தை ஒருங்கிணைக்க உதவுவதே இவரது பணியாக இருந்தது. இந்த காலகட்டத்தில் டோட் பின்னர் தான் வெளியிடும் பெரும்பாலான ஆராய்ச்சிகளை நடத்தினார். ஆரம்பத்தில் தனது பணியில் வெற்றிகரமாக இருந்தார். ஆனால் இவரது முறைகள் கிழக்கிந்திய நிறுவனத்தின் மற்ற உறுப்பினர்களால் கேள்விக்குள்ளாக்கப்பட்டன. காலப்போக்கில், இவரது பணி கட்டுப்படுத்தப்பட்டது. மேலும், இவரது மேற்பார்வை பகுதிகள் கணிசமாக குறைக்கப்பட்டன. 1823 இல், உடல்நலம் குன்றியதாலும், நற்பெயர் குறைந்ததாலும், டோட் தனது அரசியல் முகவர் பதவியை விட்டு விலகி இங்கிலாந்து திரும்பினார்.

## பிற்கால வாழ்வு
தாயகம் திரும்பிய டோட், இந்திய வரலாறு மற்றும் புவியியல் பற்றிய பல கல்விப் படைப்புகளை வெளியிட்டார். குறிப்பாக தனது பயணங்களின் போது சேகரிக்கப்பட்ட பொருட்களின் அடிப்படையில் *அன்னல்ஸ் அண்ட் ஆண்டிக்விட்டிஸ் ஆஃப் ராஜஸ்தான்* என்ற தலைப்பில் எழுதினார். இவர் 1826 இல் இராணுவத்திலிருந்து ஓய்வு பெற்றார். அதே ஆண்டில் ஜூலியா கிளட்டர்பக் என்பவரை மணந்தார். இவர் 1835 இல் 53 வயதில் இறந்தார்.

## சான்றுகள்

**குறிப்புகள்**

* 

பகுப்பு:இராஜஸ்தான் வரலாறு
பகுப்பு:பிரித்தானிய நிலவரைவியலாளர்கள்
பகுப்பு:1835 இறப்புகள்
பகுப்பு:1782 பிறப்புகள்
தேவமாலி

**தேவமாலி** ( **தியோமாலி** என்றும் உச்சரிக்கப்படுகிறது) என்பது இந்தியாவின் ராஜஸ்தான் மாநிலத்தில் உள்ள அஜ்மீர் மாவட்டத்தில் உள்ள ஒரு கிராமம் ஆகும். கிராமத்தில் உள்ள அனைத்து வீடுகளும் இடைக்கால பாணியில் கட்டப்பட்டவை என்ற நம்பிக்கை மிகவும் பிரபலமானது. இந்தக் கிராமத்தில் பெரும்பாலான குஜ்ஜர்கள் தங்களின் குல தெய்வமான தேவநாராயணனை வழிபடுகின்றனர்.

## சான்றுகள்

பகுப்பு:Coordinates on Wikidata
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
மராத்தியர்களின் வங்காளப் படையெடுப்புகள்

**மராத்தியர்களின் வங்களப் படையெடுப்புகள்** (1741-1751)முகலாயப் பேரரசின் கீழிருந்த வங்காளப் பகுதிகளை (இன்றைய வங்காளதேசம், மேற்கு வங்காளம், பிகார், ஒடிசா பகுதிகள்)  வங்காள நவாபுகள் ஆண்டு வந்தனர். மராத்திய கூட்டமைப்பு படைகள் நாக்பூர் இராச்சிய மன்னர் ரகோஜி போன்சலே தலைமையில் ஆகஸ்டு 1741 முதல் மே 1751 வரை வங்காளத்தின் மீது ஆறு முறை படையெடுத்தனர். போர்களில்  இது வங்காளத்தில் பரவலான பொருளாதார இழப்புகளை ஏற்படுத்தியது. 1751ல் இரு தரப்புக்கும் இடையே போர் அமைதி ஒப்பந்தம் ஏற்பட்டது. 

போர் அமைதி ஒப்பந்தத்தின்படி, போர் ஈட்டுத் தொகையாக வங்காள நவாபுகள் ரூபாய் 1.2 மில்லியன் மராத்தியர்களுக்கு செலுத்த ஒப்புக் கொண்டது.மேலும் மராட்டியர்கள் வங்காளத்தின் மீது மீண்டும் படையெடுப்பதில்லை என்று ஒப்புக்கொள்ளப்பட்டது.  
நிலுவையாக இருந்த முந்தைய போர் ஈட்டுத் தொகை ரூபாய் 3.2 மில்லியன் செலுத்த வங்காள நவாபு ஒப்புக் கொண்டார்.

1758ம் ஆண்டில் நடுவில் பிளாசி சண்டையின் முடிவில் பிரித்தானிய கிழக்கிந்திய நிறுவனம் வங்காளத்தை ஆக்கிரமிப்பு செய்யும்  வரை, வங்காள நவாபுகள் ஆண்டுதோறும் மராத்தியர்களுக்கு திறை செலுத்தினார்.

## இதனையும் காண்க
* மராத்திய கூட்டமைப்பு
* வங்காள நவாபுகள்
* பிளாசி சண்டை
## மேற்கோள்கள்

* Marathas in Bengal

பகுப்பு:மராட்டியப் பேரரசு
பகுப்பு:வங்காளம்
பகுப்பு:முகலாயப் பேரரசு
பகுப்பு:மகாராட்டிர வரலாறு
பகுப்பு:இந்தியப் போர்கள்
ரகோஜி போன்சலே

**முதலாம் ரகோஜி போன்சலே** (*Raghoji I* பிறப்ப்பு: 1695 - இறப்பு:1755)பேரரசர் சிவாஜி பிறந்த போன்சலே குலத்தவரான ரகோஜி போன்சலே இரண்டாம் சம்பாஜி ஆட்சியின் போது மத்திய இந்தியாவில் 1739ஆம் ஆண்டில்  நாக்பூர் இராச்சியத்தை நிறுவினார்.ரகோஜி போன்சலே தலைமையில் மராத்திய கூட்டமைப்பு படைகள் 1741-1751 ஆண்டுகளில் வங்காளம் மீது படையெடுத்து வென்றனர்.

ரகோஜி போன்சலே தமது 60வது அகவையில் 14 பிப்ரவரி 1755 அன்று இறந்தார். இவருக்கு 6 மனைவிகளும் மற்றும் 7 ஆசைநாயகிகளும், 4 குழந்தைகளும் இருந்தனர். இவரது உடல் எரிக்கப்படும் போது, இவரது மனைவிகளும், ஆசைநாயகிகளும் உடன்கட்டை ஏறி இறந்தனர். இவரது வாரிசுகள் நாக்பூர் இராச்சியத்தை 1853 வரை ஆண்டனர்.  பின்னர் நாக்பூர் இராச்சியத்தை பிரித்தானிய கிழக்கிந்திய நிறுவனத்தினர் ஆக்கிரமிப்பு செய்தனர்.

## இதனையும் காண்க
* மராத்திய அரச குலங்கள் மற்றும் அரசுகள் பட்டியல்
* மராத்தியர்களின் வங்காளப் படையெடுப்புகள்
* மராத்திய கூட்டமைப்பு
## மேற்கோள்கள்

## மேற்கோள்கள்

* Hunter, William Wilson, Sir, et al. (1908). *Imperial Gazetteer of India* 1908-1931; Clarendon Press, Oxford.

பகுப்பு:1755 இறப்புகள் 
பகுப்பு:1695 பிறப்புகள்
பகுப்பு:மராட்டியப் பேரரசு
பகுப்பு:மராத்தியர்கள்
பகுப்பு:இந்திய அரசர்கள்
பகுப்பு:மகாராட்டிர வரலாறு
சூரத்கல் கடற்கரை

thumb| '''NITK கடற்கரைக்கு அருகில் ஐஸ்கிரீம் கடை'''
**சூரத்கல்** **கடற்கரை** (*NITK Beach*) என்றும்  தேசிய தொழில்நுட்பக் கழகக் கடற்கரை என்றும் அழைக்கப்படுவது அரபிக் கடலில் இந்தியாவின் கர்நாடகாவின் தெற்கு கன்னடா மாவட்டத்தில், மங்களூர் நகரின் மையத்திற்கு வடக்கே 16 கி.மீ. தொலைவில் அமைந்துள்ள கடற்கரையாகும். இது ஒரு தனியார் கடற்கரையாகும். இது அருகிலுள்ள தேசிய தொழில்நுட்பக் கழகம் கர்நாடகாவின் பெயரால் அழைக்கப்படுகிறது.
[thumb|278x278px| [கருநாடகம்|கர்நாடகாவின் மங்களூரில் உள்ள கடற்கரையில் சூரிய மறைவு]]
1972ஆம் ஆண்டு கட்டப்பட்ட கலங்கரை விளக்கம் இக்கடற்கரை அருகில் உள்ளது.

## அருகிலுள்ள கல்வி நிறுவனங்கள்

* தேசிய தொழில்நுட்பக் கழகம், கர்நாடகா, சூரத்கல், மங்களூர்
* சிறீனிவாசு மருத்துவ அறிவியல் மற்றும் ஆராய்ச்சி மையம், முக்கா, மங்களூர்
* சிறீனிவாசு பல் மருத்துவ அறிவியல் நிறுவனம், முக்கா, மங்களூர்
* சிறீனிவாசு பல்கலைக்கழக பொறியியல் மற்றும் தொழில்நுட்பக் கல்லூரி, முக்கா, மங்களூர்

## மருத்துவமனைகள்

* சிறீனிவாசு மருத்துவமனை, முக்கா, மங்களூர்
* பத்மாவதி மருத்துவமனை, சூரத்கல், மங்களூர்
* வீனசு மருத்துவமனை, சூரத்கல், மங்களூர்
* அதர்வா மருத்துவமனை, சூரத்கல், மங்களூர்

## அணுகல்
தேசிய தொழில்நுட்பக் கழகம் கர்நாடகம் கடற்கரை பொது போக்குவரத்து மூலம் நன்கு இணைக்கப்பட்டுள்ளது. மங்களூர் நகர ஸ்டேட் வங்கியில் உள்ள பிரதான பேருந்து நிறுத்தத்திலிருந்து பல நகரப் பேருந்து சேவைகள் (2,2A,41) உள்ளன. தேசிய தொழில்நுட்பக் கழக கடற்கரைக்கு விரைவு உடுப்பி, மணிப்பால் செல்லும் விரைவு பேருந்து அல்லாத சாதாரண பேருந்துகளிலும் செல்லலாம். பேருந்திலிருந்து இறங்கியதும், 15 நிமிடம் நடந்து சென்று கடற்கரையினை அடையலாம்.

### அருகில் உள்ள நகரிலிருந்து தூரம்

* சூரத்கல், மங்களூர் - 5 கி.மீ.
* பனம்பூர் கடற்கரை, மங்களூர் - 8 கி.மீ.
* புதிய மங்களூர் துறைமுகம், மங்களூர் - 10 கி.மீ.
* தண்ணீர்பாவி கடற்கரை, மங்களூர் - 15 கி.மீ.
* கத்ரி பார்க், மங்களூர் - 16 கி.மீ.
* பம்ப்வெல், மங்களூர் - 20 கி.மீ
* பிலிகுலா நிசர்கதாமா, மங்களூர் - 22 கி.மீ.
* இன்போசிசு டிசி, முடிபு, மங்களூர் - 37 கி.மீ.
* மணிப்பால் - 51 கி.மீ.
* மல்பே - 52 கி.மீ.
* தர்மஸ்தலா - 84 கி.மீ.
* குக்கி சுப்பிரமணியசுவாமி கோவில் - 118 கி.மீ.

### அருகிலுள்ள தொடருந்து நிலையங்கள்:
* சூரத்கல் தொடருந்து நிலையம், சூரத்கல், மங்களூர் - 4 கி.மீ.
* மங்களூர் மத்திய ரயில் நிலையம், ஹம்பன்கட்டா, மங்களூர் - 20 கி.மீ.
* மங்களூர் சந்திப்பு ரயில் நிலையம், பாடில், மங்களூர் - 21 கி.மீ.

### விமான நிலையம்:
* மங்களூரூ பன்னாட்டு வானூர்தி நிலையம் (இந்தியா) - 19 கி.மீ.

## காலநிலை
மங்களூர் வெப்பமண்டல பருவமழை காலநிலையைக் கொண்டுள்ள பகுதியாகும். தென்மேற்கு பருவமழையின் அரபிக் கடல் நேரடி பாதிப்பின் கீழ் உள்ளது.

## விபத்துக்கள்
இந்த கடற்கரை 2000களிலிருந்து நீரில் மூழ்கி இறக்கும் நிகழ்வுகள் அடிக்கடி நடைபெறுகின்றது.

* வாரங்கல் தேசிய தொழில்நுட்பக் கழக மாணவி 21 சனவரி 2020 அன்று இங்கு மூழ்கி இறந்தார்
* எஸ்விஐடி இறுதியாண்டு மாணவர் 2008ல் நீரில் மூழ்கி இறந்தார்

## மேலும் பார்க்கவும்
* பனம்பூர் கடற்கரை
* தண்ணீர்பாவி கடற்கரை
* சோமேஷ்வர் கடற்கரை
* பிலிகுல நிசர்கதமா

## மேற்கோள்கள்

பகுப்பு:மங்களூரில் உள்ள கடற்கரைகள்
3,4-இருகுளோரோபீனால்

**3,4-இருகுளோரோபீனால்** (*3,4-Dichlorophenol*) என்பது Cl2C6H3OH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 3,4-டைகுளோரோபீனால் என்ற பெயராலும் அறியப்படும்  இச்சேர்மம் குளோரினேற்றம் செய்யப்பட்ட பீனால் என்று வகைப்படுத்தப்படுகிறது.  
## மேற்கோள்கள்

## சான்று
*

பகுப்பு:பீனால்கள்
பகுப்பு:குளோரோ அரீன்கள்
பகுப்பு:கரிம ஆலைடுகள்
மகிகா சர்மா

**மகிகா சர்மா** (Mahika Sharma) ஓர் இந்தியத் தொலைக்காட்சி நடிகையாவார். இவர் அழகுப் போட்டியில் வென்று, *மிஸ் டீன் நார்த்ஈஸ்ட்* ஆனார். இந்தியத் தொலைக்காட்சி தொடர்களிலும் தோன்றியுள்ளார். *எப்.ஐ.ஆர்* என்ற தொலைக்காட்சி நிகழ்ச்யிலும், *மிஸ்டர் ஜோ பி.கார்வால்கோ* என்ற பாலிவுட் திரைப்படத்திலும் தோன்றினார்.

பாலியல் தொழிலாளர்களின் மறுவாழ்வு திட்டத்திற்காக உதவியுள்ளார். மாநிலத்தின் கலாச்சாரம்  மற்றும் பாரம்பரியத்தை வளர்க்கவும் இவர் பணியாற்றுகிறார்.

## சான்றுகள்

## வெளி இணைப்புகள்

* 
* 
* 
* 

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தியத் திரைப்பட நடிகைகள்
பகுப்பு:இந்தித் தொலைக்காட்சி நடிகைகள்
கருநாடக கெண்டை மீன்

**கருநாடக கெண்டை மீன்** (*கைப்செலோபார்பசு கர்னாட்டிகசு*-*Hypselobarbus carnaticus*) என்பது இந்தியாவின் மேற்குத் தொடர்ச்சி மலையில் உள்ள சைப்ரினிட் மீன் சிற்றினமாகும். இது வேகமாக ஓடும் ஆறுகள், சுழி நிறைந்த சிற்றோடை மற்றும் நீரோடைகள் மற்றும் பெரிய குளங்களில் வாழ்கிறது. இது கற்பாறைகள் மற்றும் மேலடுக்குகளுக்கு அடியில் தங்குவதை விரும்புகிறது. இந்த சிற்றினம்  நீளம் வரை அதிகபட்சமாக  எடை வரை வளரக்கூடியது. இது வணிக ரீதியாக முக்கிய மீனாக வளர்க்கப்படுகிறது.

## மேற்கோள்கள்

பகுப்பு:கெண்டை மீன்கள்
மோபன் மக்கள்

**மோபன் மக்கள்** (*Mopan people*) பழங்குடியினரான மாயா மக்களின் துணை இனக்குழுவாகும். இவர்கள் பெலீசு மற்றும் குவாத்தமாலா பகுதிகளை பூர்வீகமாகக் கொண்டவர்கள்.

## வரலாறு
18 மற்றும் 19 ஆம் நூற்றாண்டுகளில், ஆங்கிலேயர்கள் இவர்களை பெலீசிலிருந்து வெளியேற்றி குவாத்தமாலாவிற்குள் குடியேற கட்டாயப்படுத்தினர். அங்கு, இவர்கள் கட்டாய உழைப்பு மற்றும் அதிக வரிவிதிப்புகளை அனுபவித்தனர். இந்த கட்டாய உழைப்பு மற்றும் வரிவிதிப்பைத் தவிர்ப்பதற்காக இவர்கள் குவாத்தமாலாவின் பேட்டனில் இருந்து குடிபெயர்ந்தனர். இவர்கள் முதலில் நவீன பியூப்லோ வியாஜாவிற்கு அருகில் குடியேறினர். ஆனால் குவாத்தமாலா அதிகாரிகள் அவர்கள் இன்னும் குவாத்தமாலா எல்லைக்குள் இருப்பதாகக் கூறிவந்தனர். எனவே இவர்கள் 1889 ஆம் ஆண்டில் மேலும் கிழக்கு நோக்கி நகர்ந்து பெலீசில் சான் அன்டோனியோ எனும் நகரை நிறுவினர். 

2010 மக்கள்தொகை கணக்கெடுப்பில், 10,557 பெலீசியர்கள் தங்கள் இனத்தை மோபன் மாயா என்று அறிவித்தனர். இது மக்கள் தொகையில் சுமார் 3% ஆக இருந்தது. 

## பண்பாடு
மோபன் மாயா மக்கள் மாயா கத்தோலிக்க நம்பிக்கையுடன் தொடர்புடைய ஆன்மீகத்தை கடைபிடிக்கின்றனர். இந்த பாரம்பரிய நடைமுறைகள் வீழ்ச்சியடைய முக்கிய காரணியாக புராட்டஸ்டன்ட் சுவிசேஷ திருச்சபையினரின் செல்வாக்கு உள்ளது. 

மோபன் மாயா மக்களிடையே எழுதப்பட்ட மரபுகள் இல்லாததால், இவர்களின் கலாச்சாரத்தின் பாதுகாப்பு வாய்வழி பரவலை நம்பியுள்ளது. 

### மொழி
மோபன் மக்களின் மொழி மோபன் மொழி . இது மாயன் மொழிகளின் யுகாடெக் மாயா மொழிக் கிளையின் மொழியாகும்.  பெலீசு மற்றும் குவாத்தமாலாவில் அமைந்துள்ள பல ஆயிரம் மோபன் மக்கள் மோபன் மொழியை பேசுகின்றனர். 

### மதம்
மோபன் மாயா மக்களின் மத வாழ்வில் கொக்கோ மரம் குறிப்பிடத்தக்க பங்கைக் கொண்டுள்ளது. கொக்கோ மரம் மோபன் சமூகத்தில் சடங்கு மரம் என்று அழைக்கப்படுகிறது. இந்த மரம் உள்ளூரில் *குக்கு* என்று அழைக்கப்படுகிறது. மரம் மற்றும் அது உற்பத்தி செய்யும் விதை ஆகிய இரண்டிலும் ஆவிகள் இருப்பதாக கூறப்படுகிறது.

மோபன் மக்களின் பாரம்பரிய மதம் மாயா-கத்தோலிக்கமாகும். இந்த மதத்தில், மோபன் மாயா மக்கள் மத கொண்டாட்டங்களில் கொக்கோ பானங்களை உட்கொள்கிறார்கள். இருப்பினும், 1970 களிலிருந்து, ஏராளமான மோபன் கிராமவாசிகள் மாயா கத்தோலிக்க நம்பிக்கையை விட்டு வெளியேறி புராட்டஸ்டன்ட் குழுக்களில் சேர்ந்துள்ளனர். இதன் விளைவாக, இவர்கள் இயற்கை உலகின் ஆன்மீக அம்சங்களுடன் தொடர்புடைய நம்பிக்கைகளை நிராகரிக்கிறார்கள். 

### வேளாண்மை
மோபன் சமூகத்தின் பொருளாதாரம் விவசாயத்தை அடிப்படையாகக் கொண்டது. மோபன் மக்கள் சிறு விவசாயிகளாகவும், சுதந்திரமான விவசாயிகளாகவும் நீண்ட வரலாற்றைக் கொண்டுள்ளனர். மோபன் சமூகத்தின் உறுப்பினர்கள் உள்ளூர் தாவரங்கள் மற்றும் விலங்கினங்களில் விரிவான அறிவைக் கொண்டுள்ளனர். 

மோபன் மக்கள் பணப்பயிர்களான மக்காச்சோளம், பீன்ஸ் மற்றும் நெல் போன்றவற்றை பயிரிடுகின்றனர். கொக்கோ மரமும், கொக்கோ பயிரிடுதலும், மோபன் மக்களுக்கு நிதி ரீதியாக பயனளிக்கிறது.
## சான்றுகள்

பகுப்பு:குவாத்தமாலா மக்கள்
4-குளோரோபீனால்

**4-குளோரோபீனால்** (*4-Chlorophenol*) என்பது C6H4ClOH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அறியப்பட்ட மூன்று மோனோகுளோரோபீனால் மாற்றியங்களில் இதுவும் ஒன்றாகும். நிறமற்றதாகவும் அல்லது வெள்ளை நிறத் திண்மம் ஆகவும் காணப்படுகிறது. 4-குளோரோபீனால் எளிதில் உருகும் மற்றும் தண்ணீரில் குறிப்பிடத்தக்க கரைதிறனை வெளிப்படுத்தும். இதன் காடித்தன்மை எண் மதிப்பு 9.14 ஆகும்.

## தயாரிப்பு
பீனாலை குளோரினேற்றம் செய்து 4-குளோரோபீனால் தயாரிக்கப்படுகிறது. குறிப்பாக முனைவுக் கரைப்பான்கள் இதற்காகப் பயன்படுத்தப்படுகின்றன. இவையே 4-குளோரோ வழிப்பெறுதிகளை அளிக்கின்றன்.  உருகிய பீனாலின் நேரடி குளோரினேற்றம்  2-குளோரோபீனால் உருவாவதற்கு உதவுகிறது.

ஒரு காலத்தில் ஐதரோகுயினோன் தயாரிப்பதற்கான முன்னோடியாக 4-குளோரோபீனால் இருந்த காரணத்தால்  பெரிய அளவில் உற்பத்தி செய்யப்பட்டது. இது ஒரு பாரம்பரியமான முன்னோடிச் சேர்மமாகும். தாலிக் நீரிலியுடன் வினைபுரிந்து 1,4-ஈரைதராக்சி ஆந்த்ராகுயினோனைக் கொடுக்கிறது. வணிகச் சாயமான குயினிசரின் தாலிக் நீரிலியும்  4-குளோரோபீனாலும் சேர்ந்து வினைபுரிந்து, இவ்வினையைத் தொடர்ந்து குளோரைடின் நீராற்பகுப்பு வினையும் நிகழ்வதால் உற்பத்தி செய்யப்படுகிறது.

## மேற்கோள்கள்

பகுப்பு:பீனால்கள்
பகுப்பு:குளோரோபென்சீன்கள்
பகுப்பு:4-குளோரோபீனைல் சேர்மங்கள்
பகுப்பு:4-ஐதராக்சிபீனைல் சேர்மங்கள்
கருநாடகாவில் உள்ள அணைகள் மற்றும் நீர்த்தேக்கங்களின் பட்டியல்

**கருநாடகாவில் உள்ள அணைகள் மற்றும் நீர்த்தேக்கங்களின் பட்டியல்** (*List of dams and reservoirs in Karnataka*) என்பது இந்திய மாநிலமான கர்நாடகாவில் அமைந்துள்ள முக்கிய அணைகள் மற்றும் நீர்த்தேக்கங்களின் பட்டியல்.

## விவரக்குறிப்புகளுடன் பட்டியல்

## மேலும் பார்க்கவும்

* இந்தியாவில் உள்ள அணைகள் மற்றும் நீர்த்தேக்கங்களின் பட்டியல்

## மேற்கோள்கள்

## வெளி இணைப்புகள்

* கர்நாடக மாநில நீர்வளத் துறையின் இணையதளம்
* கர்நாடகாவின் நீர் வளங்கள்

பகுப்பு:கருநாடக நீர்த்தேக்கங்கள்
பகுப்பு:கர்நாடக அணைகள்
தியோமாலி (மலை)

**தியோமாலி** (*Deomali*) என்பது கிழக்குத் தொடர்ச்சி மலையின் சந்திரகிரி-பொட்டாங்கி அருகேயுள்ள ஒரு மலைச்சிகரமாகும். இது இந்திய மாநிலமான ஒடிசாவின் கோராபுட் மாவட்டத்திலுள்ள கோராபுட் நகருக்கு அருகில் அமைந்துள்ளது.

## ஒடிசாவின் மிக உயரமான சிகரம்
தியோமாலி சிகரம், சுமார் 1,672 மீ உயரத்தில் அமைந்துள்ளது. இது ஒடிசா மாநிலத்தின் மிக உயரமான சிகரமாகும். இது அடர் பச்சை காடுகளால் சூழப்பட்டுள்ளது, சிகரம் தாவரங்கள் மற்றும் விலங்கினங்களால் நிறைந்துள்ளது. இந்த மலைத்தொடரில் பாக்சைட், சுண்ணாம்பு மற்றும் இரத்தினக் கற்கள் போன்ற கனிம வளங்கள் நிறைந்துள்ளன. தியோமாலியில் நீரோடைகள் மற்றும் ஆழமான பள்ளத்தாக்குகள் உள்ளன. மேலும் கந்தாக்கள், பராஜாக்கள், பூமியாக்கள், மாலிகள் மற்றும் போடியாக்கள் போன்ற பழங்குடியினர் வசிக்கின்றனர். இது சுற்றுலாப் பயணிகளுக்கு மட்டுமின்றி சாகச விளையாட்டு பிரியர்களுக்கும், மலையேறுபவர்களும் உகந்த இடமாகும். ஒடிசா சுற்றுலாத் துறை, சாலைகள், மலை உச்சியில் வசதிகள் மையம், அரங்கம், குடிநீர், கண்காணிப்பு கோபுரங்கள் ஆகியவற்றை இணைத்து சுற்றுலாப் பயணிகளிடையே இந்த சிகரத்தை ஒரு பிரபல சுற்றுலா தலமாக பிரபலப்படுத்த பல வளர்ச்சி நடவடிக்கைகளை எடுத்து வருகிறது. மலை உச்சிக்கு செல்லும் வழியில் பல நீர்வீழ்ச்சிகளும் காணப்படுகின்றன. 
மையம்|thumb| தியோமாலி சிகரம்

## இதனையும் காண்க

* இந்திய மலைகளின் பட்டியல்

## சான்றுகள்

## வெளி இணைப்புகள்
*The Telegraph - Calcutta (Kolkata); ''Deomali hills: Sneak peak into serenity''
பகுப்பு:கோராபுட் மாவட்டம்
பகுப்பு:இந்திய மாநிலங்களின் உயர்ந்த சிகரங்கள்
பகுப்பு:கிழக்குத் தொடர்ச்சி மலைகள்
பகுப்பு:Coordinates on Wikidata
பென்சைலசிட்டோன்

**பென்சைலசிட்டோன்** (*Benzylacetone*) என்பது C10H12O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 4-பீனைல்பியூட்டேன்-2-ஒன் என்ற பெயராலும் இச்சேர்மம் அறியப்படுகிறது. பூக்களில் அதிக அளவில் கவர்ந்திழுக்கும் சேர்மமாகக் கருதப்படும் இனிப்புச் சுவையும் (எ.கா. கொயோட்டு புகையிலை, நிகோடியானா அட்டனுவாடா) மலர்களின் வாசனையும் கொண்ட நீர்மமாக இச்சேர்மம் காணப்படுகிறது. (எ.கா. கொயோட்டு புகையிலை, நிகோடியானா அட்டனுவாடா) கோக்கோ மதுபானத்தின் ஆவியாகும் கூறுகளில் இதுவும் ஒன்றாகும்.

பாக்ட்ரோசெரா எனப்படும் பழ ஈக்களை கவர்ந்திழுக்கும் பூச்சிக்கொல்லியாகவும், சோப்பு தயாரிப்பில் வாசனைப் பொருளாகவும் வாசனைத் திரவியங்களிலும் பயன்படுத்தப்படுகிறது.

பென்சைலிடின் அசிட்டோனை ஐதரசனேற்றம் செய்து பென்சைலசிட்டோனை தயாரிக்க இயலும்.

## மேலும் காண்க
*பெரமோன்

## மேற்கோள்கள்

## வெளி இணைப்புகள்
* Fluka 4-Phenyl-2-butanone
* [NIST 4-Phenyl-2-butanone](http://webbook.nist.gov/cgi/cbook.cgi?InChI=1/C10H12O/c1-9(11)7-8-10-5-3-2-4-6-10/h2-6H,7-8H2,1H3)

பகுப்பு:கீட்டோன்கள்
பகுப்பு:பீனைல் சேர்மங்கள்
பகுப்பு:பென்சைல் சேர்மங்கள்
பகுப்பு:சுவைமணங்கள்
பகுப்பு:இனிப்பு மணம் கொண்ட இரசாயனங்கள்
வித்யாசங்கரா கோயில்

**வித்யாசங்கரா கோயில்** (Vidyashankara temple), இந்தியாவின் கர்நாடகா மாநிலத்தின் சிக்கமகளூர் மாவட்டத்தில் உள்ள சிருங்கேரி எனும் ஊரில் துங்கா ஆற்றின் கரையில் உள்ளது. இக்கோயில் போசாளப் பேரரசர்களால் போசளர் கட்டிடக்கலையில் 1338ம் ஆண்டில் கட்டப்பட்டது. 

## அமைவிடம்
இக்கோயில் சிக்கமகளூருக்கு மேற்கே 85.5 கிலோ மீட்டர் தொலைவிலும்; பெங்களூருக்கு வடமேற்கே  318.6 கிலோ மீட்டர் தொலைவிலும்; உடுப்பிக்கு கிழக்கில் 173.6 கிலோ மீட்டர் தொலைவிலும் உள்ளது.

## கட்டிடக் கலை
போசாளப் பேரரசர்களால் சிருங்கேரி சாரதா மடத்தின் அத்வைத குருவான வித்தியாசங்கரரின் சமாதியில் 1338ல் நிறுவப்பட்ட இந்த அழகிய கோயில் தேர் வடிவில் போசளர் கட்டிடக்கலையில் அமைக்கப்பட்டது. இக்கோயில் ஆறு வாசலகள் கொண்டது. இக்கோயிலில் சாரதாம்பாளின் சந்தன மரத்தாலான சிலை உள்ளது.
## இதனையும் காண்க
* சிருங்கேரி சாரதா மடம்
## மேற்கோள்கள்

பகுப்பு:கர்நாடகாவில் உள்ள இந்துக் கோயில்கள் 
பகுப்பு:சிக்கமகளூர் மாவட்டம்
சாந்தி நகரா சட்டமன்றத் தொகுதி

**சாந்தி நகரா சட்டமன்றத் தொகுதி** (*Shanti Nagar Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பெங்களூரு நகர மாவட்டத்தில் உள்ளது. பெங்களூரு மத்திய மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 163 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பெங்களூர் நகர மாவட்டம்
2-அயோடோபீனால்

**2-அயோடோபீனால்** (*2-Iodophenol*) என்பது IC6H4OH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரோமாட்டிக்கு கரிமச் சேர்மமான இது வெளிர் மஞ்சள் நிறத்தில் திண்மமாகக் காணப்படுகிறது. அறை வெப்பநிலைக்கு அருகில் 2-அயோடோபீனால் உருகத் தொடங்கும். பல்வேறு இணைப்பு வினைகளுக்கு இச்சேர்மம் உட்படுகிறது. இவ்விணைப்பு வினைகளில்  பதிலீடான அயோடினை புதிய கார்பன் குழுவான ஆர்த்தோ பீனாலின் ஐதராக்சி குழுவிற்கு இடப்பெயர்ச்சி செய்கிறது. இதைத் தொடர்ந்து வளையமாதல் வினை நிகழ்ந்து பல்வளையங்கள் உருவாகின்றன.

அயோடினுடன் 2-குளோரோபாதரசபீனாலைச் சேர்த்து சூடுபடுத்தி 2-அயோடோபீனால் சேர்மத்தை தயாரிக்கலாம்:
:
அயோடினுடன் பினாலை நேரடியாகச் சேர்த்து வினைபுரியச் செய்வதன் மூலமாக  2- மற்றும் 4-அயோடோ வழிப்பெறுதிகளின் கலவை உறுவாகிறது.

## மேற்கோள்கள்

## உசாத்துணை
*

பகுப்பு:பீனால்கள்
பகுப்பு:2-அயோடோபீனைல் சேர்மங்கள்
பகுப்பு:கரிம வேதியியல்
2-பீனைல்-2-புரோப்பனால்

**2-பீனைல்-2-புரோப்பனால்** (*2-Phenyl-2-propanol*) என்பது C9H12O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது ஆல்ககால் குழுச் சேர்மம் எனவும் வகைப்படுத்தப்படுகிறது.

## தயாரிப்பு
பீனைல்மக்னீசியம்புரோமைடும் அசிட்டோனும் கிரிக்கனார்டு வினையில் ஈடுபட்டு 2-பீனைல்-2-புரோப்பனால் சேர்மம் உருவாகிறது.

## பண்புகள்
2-பீனைல்-2-புரோப்பனால் வெள்ளை முதல் வெளிர்-மஞ்சள் நிறம் வரையிலான நிறத்தில் ஒரு மணமற்ற திண்மப் பொருளாகக் காணப்படுகிறது. எரியக்கூடியது என்றாலும் பற்றவைப்பது கடினமாகும். தண்ணீரில் அரிதாகவே கரைகிறது.

## பயன்கள்
2-பீனைல்-2-புரோப்பனால் கரிமத் தொகுப்பு வினைகளில் பயன்படுத்தப்படுகிறது.  வேளாண் வேதியியல், மருத்துவம் மற்றும் சாயப்பொருள் துறைகளில் வினைப்பொருளாக அல்லது இடைநிலை வேதிப்பொருளாகப் பயன்படுகிறது.

2-பீனைல்-2-புரோப்பனால்  கியூமின் சேர்மத்தின் முக்கிய வளர்சிதை மாற்ற வேதிப் பொருளாகும். எனவே 2-பீனைல்-2-புரோப்பனால் கியூமினின்  உயிர் குறிப்பானாக செயல்படுகிறது.

## தீங்குகள்
2-பீனைல்-2-புரோப்பனால் மனிதர்களுக்கு ஒவ்வாமை எதிர்விளைவுகளுக்கு வழிவகுக்கும் என்பதற்கு வலுவான சான்றுகள் உள்ளன என்று  இடர் மதிப்பீட்டிற்கான கூட்டாட்சி நிறுவனம் 2008 ஆம் ஆண்டில் அறிக்கை வெளியிட்டது.

## மேற்கோள்கள்

பகுப்பு:பீனைல் சேர்மங்கள்
பகுப்பு:ஐசோபுரோப்பைல் சேர்மங்கள்
பகுப்பு:மூன்றாம் நிலை ஆல்ககால்கள்
ஓரகத்திக்கூறு

thumb

**ஓரகத்திக்கூறு** *(Isotopocule)*என்பது  ஓரகத் தனிம முறையில் மாற்றப்பட்ட மூலக்கூறுக்கான சுருக்கப் பெயராகும். இவை ஓரகத் தனிமக் கலவை அல்லது  ஓரகத் தனிமங்களின் மூலக்கூறுகளுக்கு இடையேயான நிலையில் மட்டுமே வேறுபடும் மூலக்கூறுகள் ஆகும். இது 2008 ஆம் ஆண்டில் ஜான் கைசர்,  தாமசு இராக்மேன் ஆகியோரால் உருவாக்கப்பட்ட ஓரக மூலக்கூறுகள், ஓரகத்திப்படி ஆகிய  குறிப்பிட்ட சொற்களுக்கான குடைச் சொல்லாகும். ==

## குறிப்புகள்

பகுப்பு:இயற்பியல் வேதியியல்
பகுப்பு:ஓரிடத்தான்கள்
3-அயோடோபீனால்

**3-அயோடோபீனால்** (*3-Iodophenol*) என்பது IC6H4OH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெட்டா அயோடோபீனால் என்ற பெயராலும் அறியப்படும் இச்சேர்மம் பல்வேறு இணைப்பு வினைகளுக்கு உட்படுகிறது. இவ்வினையில் அயோடைடு பதிலியானது இடப்பெயர்ச்சி செய்யப்படுகிறது. தயோலேட்டும் அமீன் அணுக்கருகவரிகளும்  நன்கு மேற்கோள் காட்டப்பட்ட உதாரணங்களில் அடங்கும்.

3-அயோடோபென்சாயிக் அமிலத்தை ஆக்சிசனேற்ற கார்பாக்சில் நீக்கம் செய்து  3-அயோடோபீனால் தயாரிக்கலாம்.

:

## மேற்கோள்கள்

## உசாத்துணை
*

பகுப்பு:3-அயோடோபீனைல் சேர்மங்கள்
பகுப்பு:கரிம வேதியியல்
பகுப்பு:3-ஐதராக்சிபீனைல் சேர்மங்கள்